
LIETUVOS RESPUBLIKOS SEIMAS

REZOLIUCIJA

DĖL ISLANDIJOS RESPUBLIKOS NARYSTĖS EUROPOS SĄJUNGOJE

2009 m. liepos    d. 
Vilnius


Lietuvos Respublikos Seimas,
Sveikindamas ir remdamas 2009 m. liepos 16 d. Islandijos Respublikos parlamento priimtą sprendimą dėl įgaliojimų suteikimo Islandijos Respublikos vyriausybei pateikti prašymą dėl narystės Europos Sąjungoje ir Islandijos vyriausybės sprendimą teikti paraišką Europos Sąjungos Tarybai pirmininkaujančiai Švedijos Karalystei dėl Islandijos Respublikos stojimo į Europos Sąjungą;
prisimindamas ir labai vertindamas Islandijos Respublikos paramą lietuvių tautai ir Lietuvos valstybei, kai Islandijos Respublika pirmoji pripažino atkurtą Lietuvos nepriklausomybę;
kviečia visų Europos Sąjungos valstybių narių parlamentus ir vyriausybes paremti Islandijos Respublikos siekį tapti Europos Sąjungos nare, prašant Europos Komisiją iki 2009 m. pabaigos pateikti nuomonę dėl Islandijos Respublikos pasirengimo pradėti derybas dėl narystės Europos Sąjungoje;
tikisi, kad Islandija jau 2010 m. pradžioje bus pasirengusi pradėti šias derybas;
deklaruoja Lietuvos Respublikos pasiryžimą pasidalyti derybų dėl narystės Europos Sąjungoje patirtimi.

